Joannes Paredis

**Joannes Augustinus Paredis** (født den 28. august 1795 i Bree i fyrstbispedømmet Liège i et område som senere ble del av Belgia, død den 18. juni 1886 i Roermond i Nederland) var katolsk biskop av Roermond.
## Liv og virke
### Prest
Joannes Paredis ble presteviet den 7. juni 1821 i Liège. Han ble kapellan i Roermond (sognet *St. Christopher*). I 1827 var han rektor i Roermond. I 1828 ble han utnevnt til sogneprest i Herkenbosch, or så kort deretter utnevnt som dekan i Roermond i 1830.

### Apostolisk vikar av Limburg, og titulærbiskop
Pave Gregor XVI utnevnte ham til apostolisk vikar av Limburg den 2. juni 1840 og titulærbiskop av *Hirina* den 24. november 1840. Den 30. juni 1841 ble han ordinert til biskop av Cornelius Ludovicus de Wijkerslooth i katedralen i Roermond. 

Den 4. mars 1853 ble det apostoliske vikariat i Limburg elevert til bispedømme med nytt navn - Roermond -, og pave Pius IX utnevnte Paredis til dets første bispedømmebiskop. Roermond var egentlig ikke et nytt bispedømme. Det fantes i landet til intolerante tider i praksis undertrykte det, og da det ved det napoleonske konkordat i 1801 også ble nedlagt som en teoretisk størrelse, var det fordi tiden ikke tillot en ekte og fullstendig normalisering av bispedømmestrukturen. 

Under sin tid var han opptatt av å gjenopprette gamle og etablere nye katolske organisasjoner og institusjoner i bispedømmet.

Han støttet den tyske misjonspresten Arnold Janssen i grunnleggelsen av Steylermisjonærene i 1875. I Tyskland var det ikke mulig å grunnlegge noe kloster i 1870-årene på grunn av den pågående antikatolske *[[Kulturkampf]]*. I sitt nederlandske bispedømme Roermond ønsket han Arnold Janssen velkommen og støttet ham. Misjonsordenens egentlige navn, *Societas Verbi Domini* (= Guds Ords Selskap, *verbittene*), ble raskt mindre kjent enn dens tilnavn, Steylermisjonærene, etter deres store ordenshus i Steyl ved Venlo i bispedømmet Roermond, like over grensen fra Tyskland. 

Biskop Paradies assisterte på lignende måte den tyske søsterkongregasjon opprettet i 1857 av Gertrud Sickermann med å finne et nytt hjem i Sittard rett vest for tyskegrensen - søsterkongregasjonen *Filia Pretiosi Sanguinis*/*Schwestern vom Kostbaren Blut*. 

I Maastricht fant biskop Paredis en motstander i pastor-dekan P.A. van Baer (1788-1855) fra *St. Servatius-kirken*, som betraktet Paredis som en *fugitivus*. 

Etter at de kom tilbake, tvang Paredis fransiskanerne i Maastricht til å gi avkall på kravet om Nådebildet til Havsens Stjerne (Sterre der Zee, Stella Maris).

Biskop Paredis ble svært gammel. Bare kort tid før sin død, mottok Paredis i 1885 en koadjutor i Franciscus Boermans' skikkelse, som også skulle etterfølge ham.

## Død
Biskop Joannes Paredis døde i sitt embede i bispedømmet den 18. juni 1886 i en alder av 90 år. Paredis ble den første som ble gravlagt i det biskoppelige gravkapell tegnet av Pierre Cuypers på kirkegården i nærheten av kapellet i 't Zand i Roermond.

I flere nederlandsk-limburgske kommuner og i hans fødested Bree i Belgia er gater oppkalt etter biskopen.

Paredis-stiftelsen en offentlig almennyttig stiftelse basert i Limbricht som samler inn midler for å støtte preste- og diakonopplæringen i bispedømmet Roermond i ved presteseminaret Rolduc.

## Episkopalgenealogi
Hans episkopalgenealogi er:
* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) *bispeviet 1690
* Biskop Alexander Sigismund von der Pfalz-Neuburg (1663–1737) *1691
* Biskop Johann Jakob von Mayr (1677–1749) *1719
* Biskop Joseph Ignaz Philipp von Hessen-Darmstadt (1699–1768) *1741
* Erkebiskop Klemens Wenzeslaus von Sachsen (1739–1812) *1766
* Erkebiskop Max Franz von Havsburg-Lothringen (1756–1801) *1785
* Biskop Kaspar Max Droste zu Vischering (1770–1846) *1795
* Biskop Cornelius Ludovicus van Wijkerslooth (1786–1851) *1833
* Erkebiskop Johannes Zwijsen (1794–1877) *1842
* Biskop *Joannes Augustinus Paredis* (1795-1886) *1841

## Litteratur
* J. M. Gijsen: *Joannes Augustinus Paredis (1795–1886) : bisschop van Roermond en het Limburg van zijn tijd*, Assen: Van Gorcum e.a., 1968
* Giancarlo Rocca: «Carità Cristiana del Preziosissimo Sangue, Suore della», i  ''Dizionario degli Istituti di Perfezzioneoo, Roma: Edizione Paoline, 1975.

## Referanser